laion/Wikipedia-Exotic huggingface dataset:
Aeroobne vaginiit

Aeroobne vaginiit on tupepõletik, mida iseloomustab laktobatsillaarse floora häire koos põletiku, atroofia ja valdavalt aeroobse mikrofloora olemasoluga. Raseduse ajal võib aeroobne vaginiit põhjustada tõsiseid tüsistusi – enneaegne sünnitus, infektsioonid emal või lapsel. Mõiste "aeroobne vaginiit" võeti esmakordselt kasutusele 2002. aastal, et vastata vajadusele kirjeldada lisaks olemasolevale "bakteriaalsele vaginoosile" teist vaginaalse düsbioosi seisundit. Aeroobse vaginiidiga naiste tupp on sageli põletikus, punane ja turses ning võib esineda isegi haavandeid. Tupevoolus on kollane kuni roheline ning üsna paks ja limane. Aeroobse vaginiidiga naistel on tavaliselt kõrge tupe pH. Lisaks võivad sümptomiteks olla ka põletus- ja kipitustunne tupe piirkonnas. Sümptomid võivad kesta pikka aega – mõnikord isegi aastaid. Ma, Xiaotong; Wu, Ming; Wang, Chen; Li, Huiyang; Fan, Aiping; Wang, Yingmei; Han, Cha; Xue, Fengxia (28. jaanuar 2022). "The pathogenesis of prevalent aerobic bacteria in aerobic vaginitis and adverse pregnancy outcomes: a narrative review". Reproductive Health. 19 (1): 21. DOI:10.1186/s12978-021-01292-8. ISSN 1742-4755. PMC 8796570. PMID 35090514.{{ajakirjaviide}}: CS1 hooldus: PMC vormistus (link) Donders, Gilbert G.G.; Vereecken, Annie; Bosmans, Eugene; Dekeersmaecker, Alfons; Salembier, Geert; Spitz, Bernard (2002). "Definition of a type of abnormal vaginal flora that is distinct from bacterial vaginosis: aerobic vaginitis". BJOG: An International Journal of Obstetrics & Gynaecology (inglise). 109 (1): 34–43. DOI:10.1111/j.1471-0528.2002.00432.x. ISSN 1470-0328. Nguyen, Anh Thi Chau; Le Nguyen, Na Thi; Hoang, Thu Thi Anh; Nguyen, Tuyen Thi; Tran, Trang Thi Quynh; Tran, Dan Nu Tam; Nguyen, Anh Thi Kim; Tran, Linh Manh; Nguyen, Duc Huu Chau; Le, Tam Minh; Ho, Binh Duy; Rööp, Tiiu; Kõljalg, Siiri; Štšepetova, Jelena; Van Le, An (24. mai 2022). "Aerobic vaginitis in the third trimester and its impact on pregnancy outcomes". BMC Pregnancy and Childbirth. 22 (1): 432. DOI:10.1186/s12884-022-04761-5. ISSN 1471-2393. PMC 9128091. PMID 35610632.{{ajakirjaviide}}: CS1 hooldus: PMC vormistus (link) Donders, Gilbert G. G.; Bellen, Gert; Grinceviciene, Svitrigaile; Ruban, Kateryna; Vieira-Baptista, Pedro (1. november 2017). "Aerobic vaginitis: no longer a stranger". Research in Microbiology. Special Issue on Vaginal microbiology. 168 (9): 845–858. DOI:10.1016/j.resmic.2017.04.004. ISSN 0923-2508. Donders, G; Bellen, G; Rezeberga, D (2011). "Aerobic vaginitis in pregnancy: Aerobic vaginitis in pregnancy". BJOG: An International Journal of Obstetrics & Gynaecology (inglise). 118 (10): 1163–1170. DOI:10.1111/j.1471-0528.2011.03020.x.
Spišská Belá

Spišská Belá (saksa keeles Zipser Bela, ungari keeles Szepesbéla, poola keeles Biała Spiska) on linn Slovakkias Prešovi maakonnas Kežmaroki ringkonnas. Linn asub ajaloolises Spiši piirkonnas. Spišská Belá paikneb merekonnast 631 meetri kõrgusel, Kežmarokist 6,5 km põhjakirdes ja Poola piirist 20 km kaugusel. Asulat on esmamainitud 1263. aastal. Esimesed asukad olid saksa kolonistid. Spišská Belá sai linnaõigused 1271. aastal. 1412. aastal andis Saksa kuningas ja Saksa-Rooma keiser Sigismund Poola kuningale Władysław II Jagiełłole 16 linna Spišist, sealhulgas Spišská Belá, tagatiseks laenu eest, mida ta vajas sõjaks Veneetsiaga. 1772. aastal läks linn Esimese Poola jagamise tulemusel Habsburgide Austria keisririigi võimu alla. Aastatel 1945–1946 saadeti linna saksa rahvusest elanikkond sunniviisiliselt riigist välja. Slovakkia 2021. aasta rahvaloenduse andmetel oli Spišská Belá elanikest slovakke 90,07%, mustlasi 0,92%, poolakaid 0,23% ja tšehhe 0,2%. Rahvus oli teadmata 8,08%-l elanikest. Vysoké Mýto, Tšehhi Brück, Saksamaa Ożarów, Poola Szczawnica, Poola Sčítanie obyvateľov, domov a bytov 2021 na Slovensku Spišská Belá Poznaj Slovensko. Vaadatud 19. novembril 2023 História mesta Spišská Belá Mesto Spišská Belá. Vaadatud 19. novembril 2023 Number of population by ethnicity in the municipality Spišská Belá at 1. 1. 2021 Sčítanie obyvateľov, domov a bytov 2021. Vaadatud 19. novembril 2023
Hirschbach (Alam-Austria)

Hirschbach on vald (Marktgemeinde) Austrias Alam-Austria liidumaal Gmündi ringkonnas. Hirschbach asub Waldvierteli ülemises piirkonnas Moosbachi ääres, u. 15 km Gmündist idas. U. 55,66 % valla territooriumist on metsaga kaetud. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Hoheneich

Hoheneich on vald (Marktgemeinde) Austrias Alam-Austria liidumaal Gmündi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Õpiruum

Õppimisega seotult tuleb iseloomustada ka keskkonda või ruumi, milles õppimine aset leiab. Haridusteaduslikes tekstides on selleks rööpselt kasutusel terminid õpiruum ja õppimise ruum (ingl learning space) ning õpikeskkond (ingl learning environment), tähenduses ’õppimist mõjutavate tegurite (õppemeetodid, õppe­ vahendid, kaasõppurid, õpperuumid, virtuaalne keskkond jm) kooslus’ (Haridus­sõnastik). Siiski on terminitel oluline erinevus. Esmalt tuleb vahet teha sõnatüvedel õpi- ja õppe-. Esimene neist viitab õppimisele, teine pigem õpetamisele või õppimisele ja õpetamisele koos (Aava jt, 2020). Õppimist iseloomustavana viitab 'õpikeskkond' rohkem füüsilisele ruumile, kus õppimine aset leiab, 'õpiruum' on aga õppimist ja õppija individuaalset arengut toetav füüsiline, vaimne, sot­siaalne ja digitaalne keskkond, mis muudab õppimise tähendust (vt Põlda & Teidla-Kunitsõn, 2020). See on osaliste koostöös õpitule tähenduse loomise ruum (nt kogukondlik, virtuaalne õpiruum; linnaruum, lennujaam, haridusfoorum, ülikool kui õpiruum). Just õpiruumi mõiste annab edasi nüüdisaegse, sotsiaalkonstruktivistlikku õpikäsituse sisu ning rõhutab muutunud arusaamu õppimisest. (Aava jt 2020). Õpiruumi puhul räägitakse olulisena ruumi sotsiaalsest ja vaimsest tasandist ning vähem pööratakse tähelepanu füüsilisele ja digiruumile. Ruumisuhteid nähakse muutuvate ja dünaamilistena ning õpiruumi loomisesse saavad ja peavad panustama mõlemad õppe osapooled – nii õppija kui ka õpetaja . Et see juhtuks, peavad suhted õpiruumis olema võrdsed, kollegiaalsed, lugupidavad, osapooli toetavad ja väärtustavad ning dialoogilised. Haridussõnastik (2023). "Haridussõnastik". eki.ee. Vaadatud 17. november 2023. Aava, K., Karu, K., Kaal, E., Uusküla, M. (september 2020). "Kas õpi- või õpperuum?" (PDF). Keel ja Kirjandus. 2020 (8–9): 704–718.{{ajakirjaviide}}: CS1 hooldus: mitu nime: autorite loend (link) Põlda, H., Teidla-Kunitsõn, G. (september 2020). "Õpiruumi keeleline konstrueerimine üliõpilaste arusaamades" (PDF). Keel ja Kirjandus. 2020 (8–9): 719–736.
Üksikmõiste

Üksikmõiste ehk ainikmõiste on mõiste, mille maht hõlmab ühe eseme. Üksiktermin Üldmõiste
Kigali

Kigali on Rwanda pealinn ja suurim linn. Ta asub riigi keskosas, 1300...1600 m kõrgusel. Kigali asutas 1907 Saksa koloniaalvõim. Alates 1962. aastast on ta iseseisva Rwanda pealinn. Kigali äärelinnas asub Kigali rahvusvaheline lennujaam. Sissekanne Rwanda turismilehel
Rasvkude

Rasvkude ehk adipooskude on eriomadustega sidekoe liik, mille põhiliseks rakutüübiks on rasvarakud. Rasvkude mängib olulist rolli organismi energia homöostaasis. Rasvkude jaguneb omakorda kaheks koetüübiks: valgeks rasvkoeks, mille põhiülesanne on energia hoiustamine, ja pruuniks rasvkoeks, mis aitab reguleerida kehatemperatuuri. Valget rasvkude esineb inimestel rohkem kui pruuni: viimast leidub kõige rohkem just imikueas. Ross, Michael H.; Pawlina, Wojciech (2011). Histology: a text and atlas with correlated cell and molecular biology (6th ed trükk). Philadelphia: Wolters Kluwer health - Lippincott Williams & Wilkins. Lk 254–267. ISBN 978-1-4511-0150-8.
Georg Ludwig von Zinzendorf

Georg Ludwig von Zinzendorf (8. oktoober 1662 Nürnberg – 9. juuni 1700 Dresden) oli Saksa-Rooma riigis (keiserlik) krahv. Enamasti tuntud oma poja, Nikolaus Ludwig von Zinzendorfi, poolest. Oli kaks korda abielus, esmalt vabaproua Maria Elisabeth Teufel von Gundersdorfiga ( 17. jaanuar 1661 – 17. veebruar 1698) ning kuni oma surmani paruness Charlotte Justine von Gersdorfiga (1675-1763). Kirjapildis esineb nii Gersdorf kui Gersdorff
Dubislav Gneomar von Natzmer

Dubislav Gneomar von Natzmer (14. september 1645 – 13. mai 1739) oli pietistlik Preisi kindralfeldmarssal (1728. aastast). Tal oli kaks last oma abielust (eelnevalt lesestunud) Charlotte Justine von Gersdorfiga, kuid mõlemad lapsed surid noorelt.
Freedom (telekanal)

FreeДОМ (endine UATV) on Ukraina riiklik välisringhäälingukanal, osa riigiettevõttest "Ukraina välisringhäälingu multimeediaplatvorm". Vene keeles saateid edastav kanal alustas tegevust 1. oktoobril 2015. Lisaks uudistele edastab UATV ka omatoodangulisi saateid ja telesarju. Eestis on FreeДОМ (ja UATV) vaadatav näiteks FTA-vastuvõtjaga (nt satelliidi Hot Bird 13C vahendusel, sagedusel 10 930 MHz). "Ніч у музеї". UATV. Originaali arhiivikoopia seisuga 25. märts 2020. Vaadatud 19. novembril 2023. "Ночь в музее (сериал 2016 – ...)". КиноПоиск. Vaadatud 19. novembril 2023. FreeDom YouTube'is (saadete reaalajas edastus, vene keeles)
Charlotte Justine von Gersdorf

Charlotte Justine von Gersdorf (1675-1763) oli pietistlik aadliproua ja paruness, Nikolaus Ludwig von Zinzendorfi ema. Charlotte'i isa Nikolaus von Gersdorf (1629-1702) oli keiserlik parun. Charlotte oli kahekordselt lesestunud. Pärast oma esimese abikaasa, Georg Ludwig von Zinzendorfi, surma abiellus ta feldmarssal Dubislav Gneomar von Natzmeriga. Charlotte valdas mitmeid keeli, sealhulgas kreeka ja ladina keelt. ka Gersdorff Varnhagen von Ense, Karl August (1830). Leben des Grafen von Zinzendorf (saksa). Berliin: G. Reimer. Lk 6.
Nikolaus von Gersdorf

Nikolaus von Gersdorf (9. juuni 1629 Doberschütz – 23. august 1702 Dresden) oli Saksa-Rooma riigi parun. Ta oli Nikolaus Ludwig von Zinzendorfi (emapoolne) vanaisa. Wappen, ca. 13. – 14. Jahrhundert, nach: Walter von Hueck: GHdA, Adelslexikon, Band IV, Band 67 der Gesamtreihe GHdA, C. A. Starke, Limburg an der Lahn 1978. ISBN 3-7980-0767-5 ka Gersdorff
Hankejuhtimine

Hankejuhtimine (ingl. k. supply management) on organisatsiooni toimimiseks vajalike toodete ja teenuste vajaduste väljaselgitamine, nende omandamise ja haldamise erinevad tegevused. Hankejuhtimise põhiülesandeks on organisatsiooni kulutuste kontroll, juhtimine ja tõhus ressursikasutus, samuti strateegiliste äriotsuste tegemiseks vajaliku teabe kogumine. Hankejuhtimine hõlmab kogu hankeprotsessi juhtimist, kuid ei hõlma otseselt operatiivse ostutegevuse ja ostudega tegelevate töötajate ehk ostupersonali juhtimist. Hanke- ja ostujuhtimine. Seilecs. 2023. ISBN 9789916985205.
Strateegiline hankimine

Strateegiline hankimine ehk strateegiline hanketegevus (ingl. k. strategic procurement; strategic sourcing) on strateegiliste eesmärkide ja taotlustega hankeprotsess, mille sisuks on organisatsiooni varustamine tegevuseks vajalike ressurssidega pikaajaliselt. See hõlmab tegevusi, nagu ressursside otsimine ja nende sobivuse tuvastamine, hangete läbiviimine, strateegilise ostutegevuse korraldamine, koostöö arendamine tarnijatega ja tarnijate sooritusvõime hindamine. Strateegiline hankimine kujutab endast pidevat protsessi, mille ülesandeks on parimate tarnijate leidmine ja loodud tarnijasuhete kasutamine läbi hankeprotsessi väärtuse loomiseks organisatsioonis. Kuna ostetud kaupade ja teenuste maksumusel ja kvaliteedil on otsene mõju organisatsiooni tegevus- ja finantstulemusele, tuleks ettevõttes leida piisavalt aega ja muid ressursse muutmaks ka ostutegevust strateegiliseks ja edukaks. Strateegilise hankimise idee hakkas ärimaailmas esile kerkima 1980. aastatel. Paljud juhid ja ärikonsultandid jõudsid ühisele seisukohale, et hanke- ja ostutegevus  peaksid saama püsiva koha ettevõtte strateegilise planeerimise protsessis. Strateegiline hanketegevus peab vastama järgmistele tingimustele: Hankeosakonnas on töötatud välja pikaajalised (3–5 a) hankeplaanid. Hankimise pikaajaline plaan sisaldab hangitavate materjalide ja teenuste liike. Hankimise pikaajalist plaani vaadatakse regulaarselt üle ja kohendatakse vastavalt muudatustele ettevõtte äristrateegilistes kavades. Hanke- ja ostujuhtimine. Seilecs. 2023. ISBN 9789916985205.
Ostupoliitika

Ostupoliitika (ingl.k. purchasing policy) kujutab endast kogumit põhimõtetest, reeglitest ja juhistest, mida organisatsioon kasutab hanke- ja ostuprotsessis ning tarnijatega suheldes ja kokkuleppeid sõlmides. Ostupoliitika määratleb ostuosakonna rolli ja ostutöötajate suhted tarnijatega. Samuti määratakse poliitikaga hanke- ja ostujuhtide ning muude ostuala töötajate vastutus ning näidatakse, kuidas toimub organisatsiooni hierarhias otsuste tegemise protsess. Niisamuti määratleb ostupoliitika, kuidas käsitletakse tarnijasuhteid, kes on nendega suhtlemisel kontaktisikuks, kes tarnijaid vastu võtab ja kes käib nende juures ametilähetustel. Ostupoliitika võiks käsitleda üldistatult ka hanketegevuse eetilisi aspekte. Ostupoliitika kasutamine tagab organisatsiooni tarvis hanketegevuse järjepidevuse ja hankeprotsessi prognoositava usaldusväärsuse ehk kindluse, et kogu hanke- ja ostutegevus toimub lähtuvalt organisatsioonis kehtestatud põhimõtetest ja eesmärkidest. Ettevõtte töötajad peavad olema teadlikud ostuala töötajate volitustest osaleda äritegevuses ja organisatsiooni huvide esindamisel.  Ostupoliitika käsitleb eelkõige: sooritatavaid toiminguid ostutegevuses; ostutegevuse ja ostuosakonna vastutust; ostutegevuse lähivaldkondade mõjutamist; ostuala töötajate eetilisi tõekspidamisi; ostutöö konfidentsiaalsust; koostöötingimusi tarnijatega. Ettevõtte ostupoliitika peaks vastama näiteks järgmistele küsimustele: Kellel on õigus ettevõtte nimel tooteid ja teenuseid osta? Milliseid tooteid ja/või teenuseid võib konkreetne töötaja osta? Millised on ettevõtte nõudmised tarnijaile? Milliste kriteeriumide alusel valitakse tarnijaid? Missugused on ettevõtte seisukohad ostueetika küsimustes? Milline on ettevõtte käitumine konflikti korral tarnijaga? Millist informatsiooni peab ettevõte konfidentsiaalseks? Ostupoliitika määratleb ostutegevuse rolli organisatsioonis, ostupersonali tegutsemist ja käitumist tööülesannete täitmisel, ostja ja müüja vahelist suhtlemist ning ostutöötajate poolt teostatavaid toiminguid. Ostupoliitika käsitleb sooritatavaid toiminguid ostutegevuses, ostutöötajate ja ostuosakonna vastutust, koostöötingimusi tarnijatega, ostuala töötajate eetilisi tõekspidamisi ja ostutöö konfidentsiaalsust. Ostupoliitika võib eksisteerida ettevõttes kirjalikus vormis või olla informaalne, ehk mittekirjalik ja võib püsida kinnistatuna töötajate teadvuses pikki aastaid. Kirjalikul kujul esitatavad poliitikad on üldjuhul üheselt arusaadavad kõigi jaoks. Kirjalikult esitatud poliitika võimaldab määratleda ja selgitada alluvaile ettevõtte juhtkonna eesmärke ja näidata tegutsemisviise nende saavutamiseks. Kirjalikul kujul ostutegevuse poliitikad on abiks uutele töötajatele ja aitavad juhtkonnal olla mõne töötaja suhtes nõudlik juhtudel, kus töötaja tegevus on olnud vastuolus ostutegevuse protseduurireeglitega. Hanke- ja ostujuhtimine. Seilecs. 2023. ISBN 9789916985205.
Vaimuseisund

Vaimuseisund (inglise keeles mental state, state of mind) või meeleseisund on kellegi vaimu seisund. Vaimuseisund on üks inimelu võimalikest olekutest, mida füsioloogilisel tasandil eristavad teatud energiaomadused ja psühholoogilisel tasandil meeleliste filtrite süsteem, mis annab iselaadse ettekujutuse ümbritsevast maailmast. Mõiste täpne määratlus on vaieldav. Eristatakse teadmisel, teadvusel ja tahtlikkusel põhinevaid lähenemisviise. Tüüpilised vaimuseisundid on näiteks armastus, vihkamine, nauding ja valu ning propositsioonilised hoiakud (uskumus, kujutlus. lootmine, kartmine, kavatsus, tahtmine ja teadmine). Timothy Williamson. Teadmine kui vaimuseisund. – Akadeemia, nr 9, 2020, lk 1662.
Rannapark

Rannapark on mitmes linnas: Pärnu rannapark Pärnus Kärdla rannapark Kärdlas Russalka rannapark Tallinnas
Boor

Boor on keemiline element järjenumbriga 5. Tal on kaks stabiilset isotoopi massiarvudega 10 ja 11. Stabiilseima radioaktiivse isotoobi massiarv on 8 ja poolestusaeg 0,84 s. Boor on poolmetall. Normaaltingimustel on ta tahke aine, mis esineb mitme kristallmodifikatsioonina, mille sulamistemperatuur on 2076 kraadi Celsiust (2349 kelvinit). Kuna Boor kuulub perioodilisustabelis IIIA-rühma, siis on tema oksüdatsiooniaste ühendites valdavalt +3. Kolmevalentsel booril on vaba orbitaal; seetõttu on ta hea aktseptor ning annab doonor-aktseptorsidemeid, isegi üksiksidemetega, moodustades kolme otsaga sideme: üks elektronpaar seob samaaegselt kolme aatomit tema ümber. Boorhape on nõrk hape. Vesinikuga moodustab boor mitmesuguseid boorhüdriide, mis on tugevad redutseerijad. Boor ennetab liigesepõletiku tekitatud allergiat ning põletikku ja luuhõrenemist ning leevendab menopausil kuumahooge ja öist higistamist. Boor mõjutab verehüübefaktoreid ja parandab peaaju funktsioone. Boori vähesus organismis häirib kaltsiumi ja magneesiumi ainevahetust, kilpnääret, tasakaalu suguhormoonides ja närvisüsteemis. Boor aitab kaltsiumil imenduda kõhredesse ja luudesse. Boori liigne tarbimine tekitab iiveldust, oksendamist, nõrkust, dermatiiti ja skeleti väärarenguid. Boori leidub õunas, apelsinis, punases viinamarjas, pirnis, ploomis, kiivis, avokaados, sojaoas, pähklis, kikerhernes, sarapuupähklis, sõstras, punases aedoas, läätses, maapähklivõis, oliiviõlis, tomatis, sibulas, kartulis, veinis ja õlles. Kuidas aitab boor luid?, Õhtuleht (vaadatud 8.2.2016)
Margareth Mürk

Margareth Mürk (sündinud 8. augustil 2007) on saate “Eesti otsib superstaari” üheksanda hooaja superfinalist. Ta pääses saatesse lohutusvoorust. Margareth on sündinud Tartus, kuid kolis perega Šotimaale, kui ta oli vaid nelja aastane.[viide?] Ta õppis lugema ning kirjutama inglise keeles. 2024. aastal lõpetas tüdruk põhikooli Tallinna Kunstigümnaasiumis.[viide?] Margareth on 2017. aastal osalenud saates “Väikesed hiiglased”.[viide?] Ta on võitnud lauluvõistlusd “Best of WAF” aastal 2019.[viide?] Ta on esitanud solistina „Eesti laul 2020“ finaalis Victor Crone’i võidulugu “Storm”, kuna laulja ei saanud ise osaleda. Margarethi pikaaegna lauluõpetaja on laulja ja laulupedagoog Kadri Koppel, tuntud nime Maiken järgi. Margareth jäi 2023 aastal "Eesti ostib superstaari" saates teisele kohale ning jätkab oma laulukarjääriga.
Ida-Virumaa FC Alliance

Ida-Virumaa FC Alliance on Eesti jalgpalliklubi, mis tegutseb Kiviõlis. 2021-2022 tegutses klubi Kohtla-Järvel. 2023. aastast Kiviõlis. Alliance loodi 16. mail 2019. 2021. aastal liituti Kohtla-Järve JK Järvega ja asuti mängima Esiliigas. 2021-2022 oli koduväljak Kohtla-Järvel. 2023. aastast alustas Kohtla-Järve FC Järve meistrivõistlustel oma nime all mängima ja Alliance kolis Kiviõlisse. Vaata kategooriat: Ida-Virumaa FC Alliance jalgpallurid Esiliiga B 3. koht (1): 2021 1Kohtla-Järve JK Järve. Eesti jalgpalliklubide loend Jalgpalliklubi FC Alliance spordiregister.ee
Ursel Tilk

Ursel Tilk (sündinud 4. jaanuaril 1995) on eesti näitleja. 2014. aastal lõpetas ta Rapla Ühisgümnaasiumi. 2018. aastal lõpetas ta Eesti Muusika- ja Teatriakadeemia lavakunstikooli (28. lend). Aastatel 2018–2020 töötas Ursel Tilk Paide teatris. Alates 2022. aastast on ta Eesti Draamateatri näitleja. Ta on mänginud peaosa 2023. aastal valminud filmis "Nähtamatu võitlus" ja Eedi rolli filmis "Elu ja armastus" (2024). 24. augustil 2024 abiellus ta Doris Tislariga. 2023 Eesti Draamateatri meeskõrvalosa Väike Ants (Malcolmi kehastamise eest "Macbethis", Peetri rolli eest "Teoreemis" ning Kodaniku ja Polyneikese osa eest lavastuses "Vend Antigone, ema Oidipus"). 2024 Eesti filmi- ja teleauhinnad – Parim meesnäitleja filmis Raplamaa teatri- ja filmirahvas Raplamaa Keskraamatukogu. Vaadatud 20. novembril 2023 Ursel Tilk Draamateater. Vaadatud 20. novembril 2023 Ursel Tilk andmekogus IMDb (inglise)
Želiezovce

Želiezovce (ungari keeles Zselíz, kuni 1895. aastani Zseliz, saksa keeles Zelis) on linn Slovakkias Nitra maakonnas Levice ringkonnas. Želiezovce asub Hroni jõe ääres, Ungari piirist ligi 11 km kaugusel. Želiezovcet on ürikutes esmamainitud 1274. aastal. Aastatel 1818 ja 1824 viibis Želiezovces muusikaõpetajana helilooja Franz Schubert. Linna järgi on saanud nime neoliitiline Želiezovce kultuur. Slovakkia 2021. aasta rahvaloenduse andmetel oli Želiezovce elanikest slovakke 49,88%, ungarlasi 41,67% ja hiinlasi 0,09%. Rahvus oli teadmata 7,58%-l elanikest. Miercurea Ciuc, Rumeenia Makó, Ungari Barcs, Ungari Trstená, Slovakkia Sčítanie obyvateľov, domov a bytov 2021 na Slovensku Želiezovce v histórii Želiezovce. Vaadatud 20. novembril 2023 Franz Schubert's room Múzeum Želiezovce. Vaadatud 20. novembril 2023 Želiezovská skupina Krížom-krážom Slovenskom. Vaadatud 20. novembril 2023 Number of population by ethnicity in the municipality Želiezovce at 1. 1. 2021 Sčítanie obyvateľov, domov a bytov 2021. Vaadatud 20. novembril 2023
Kiraalne tsenter

Kiraalne tsenter (IUPAC järgi kiraalsustsenter) on stereokeemia mõiste, mis tähistab sellist aatomit, mille ümber on tetraeedriliselt neli asendajat erinevate rühmadega (üks asendaja võib olla ka elektronpaar). Vahetades kiraalses tsentris omavahel ära kaks rühma, tekib kaks molekuli, mis on omavahel kiraalsed ehk nende peegelpildid ei kattu. Kuna need kaks molekuli koosnevad samadest aatomitest, mis aga asetsevad ruumiliselt erinevalt on tegu ruumiliste isomeeridega ehk stereoisomeeridega. Kuigi kiraalseks tsentriks oraanilises keemias on tihti süsinik, siis tegelikult võib kiraalseks tsentriks olla ka ükskõik milline teine aatom, mille ümber on neli asendajat tetraeedrilises paigutuses (nagu nt N4+ või S). Kui molekulis on mitu kiraalset tsentrit, eristatakse stereoisomeeria all-liike. Kui kaks molekuli erinevad ainult ühes kiraalses tsentris on tegu enantiomeeridega. Kui kaks molekuli erinevad rohkem kui kahes kiraalses tsentris on tegu diastereomeeridega. Carey, Francis A.; Giuliano, Robert M. (2014). Orgaaniline keemia. Toimeanud Tõnis Kanger (Esimene trükk). Tallinn: TTÜ kirjastus. Lk 281–283. ISBN 978-99-49-23-590-2. Carey, Francis A.; Giuliano, Robert M. (2014). Orgaaniline keemia. Toimetanud Tõnis Kanger (Esimene trükk). Tallinn: TTÜ kirjastus. Lk 279–281. ISBN 9789949235902.
Kristiin Räägel

Kristiin Räägel (sündinud 31. juulil 1993) on eesti näitleja. Ta on lõpetanud 2020. aastal Eesti Muusika- ja Teatriakadeemia lavakunstikooli näitleja erialal (29. lend). Alates 2020. aastast töötab ta Tallinna Linnateatris näitlejana. Ta on mänginud seriaalides "Klass: elu pärast" ja "Alpimaja". 2022 – Kristallkingakese auhind 2022 – Tallinna Linnateatri kolleegipreemia parima naispeaosa eest 2022 – Tallinna Linnateatri juhtkonna preemia enim etendusi andnud naisnäitlejale Kristiin Räägel Eesti Lavastuste Andmebaas. Vaadatud 20. novembril 2023 Kristiin Räägel Tallinna Linnateater. Vaadatud 20. novembril 2023 Kristiin Räägel andmekogus IMDb (inglise)
Kirchberg am Walde

Kirchberg am Walde on vald (Marktgemeinde) Austrias Alam-Austria liidumaal Gmündi ringkonnas. 1780. aastal sündis seal Austria ooperibass Johann Michael Weinkopf. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Litschau

Litschau on linn (Stadtgemeinde) Austrias Alam-Austria liidumaal Gmündi ringkonnas. Litschau on Austria põhjapoolseim linn.
Moorbad Harbach

Moorbad Harbach on vald (Gemeinde) Austrias Alam-Austria liidumaal Gmündi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Reingers

Reingers on vald (Gemeinde) Austrias Alam-Austria liidumaal Gmündi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.